Ձերդ Գերազանցություն Վահագն Խաչատուրյանին

Հայաստանի Հանրապետության նախագահ

Մարշալ Բաղրամյան պողոտա 26/1,

Երեւան 0024,

Հայաստանի Հանրապետություն

Բրյուսել, նոյեմբերի 15

**Թեմա՝ Փաստաբան Էրիկ Ալեքսանյանի ձերբակալությունը**

Ձերդ գերազանցություն,

Ես գրում եմ ձեզ Եվրոպայի փաստաբանների և իրավաբանների միությունների խորհրդի (CCBE) անունից, որը ներկայացնում է 46 երկրների փաստաբաններին ու փաստաբանական միությունները, և նրանց միջոցով ավելի քան 1 միլիոն եվրոպացի իրավաբանների: CCBE-ն մեծ ուշադրություն է դարձնում մարդու իրավունքների և օրենքի գերակայության հարգմանը և հատկապես մտահոգված է ամբողջ աշխարհում իրավապաշտպանների իրավիճակով:

CCBE-ն իր մտահոգությունն է հայտնում փաստաբան Էրիկ Ալեքսանյանի ձերբակալության կապակցությամբ։

Համաձայն ստացաված տեղեկությունների՝ դատավոր Արուսյակ Ալեքսանյանի և նրա օգնականի հետ կապված քրեական գործի շրջանակներում հոկտեմբերի 19-ին կալանավորվել է փաստաբան Էրիկ Ալեքսանյանը։ Հաղորդվում է, որ նա մեղադրվում է պաշտոնեական լիազորությունների չարաշահման գործով պաշտոնյային օժանդակելու մեջ։ Հաղորդվում է նաև, որ Երևանի դատարանի մոտ Էրիկ Ալեքսանյանին ձերբակալած ԱԱԾ աշխատակիցները փաստաբանի նկատմամբ դաժան ուժ են կիրառել։

Փաստաբան Էրիկ Ալեքսանյանը հանդիսանում է բարձր հնչեղություն ունեցող քրեական գործերով փաստաբան և ենթադրվում է, որ նրա ձերբակալությունը կապված է իր մասնագիտական գործունեության և որոշ պետական պաշտոնյաների հասցեին արված քննադատության հետ:

Այս համատեքստում CCBE-ն ցանկանում է ձեր ուշադրությունը հրավիրել Փաստաբանների դերի վերաբերյալ Միավորված ազգերի կազմակերպության հիմնարար սկզբունքներին (կցվում է), Փաստաբանների գործունեության երաշխիքների մասին 16, 17 և 18 սկզբունքներին և խոսքի և միավորումների ազատության 23-րդ սկզբունքին:

Հաշվի առնելով վերոգրյալը՝ CCBE-ն կրկին հորդորում է Ձերդ Գերազանցությանն անել ամեն ինչ սեփական հնարավորությունների սահմանում՝ վերականգնելու փաստաբան Էրիկ Ալեքսանյանի ազատությունը, քանի որ, ըստ երևույթին, նրա ձերբակալությունը կապված է նրա՝ որպես փաստաբանի իր օրինական գործունեությունը կատարելու հետ: Ի լրումն, CCBE-ն ցանկանում է հիշեցնել, որ բոլոր փաստաբանները պետք է կարողանան կատարել իրենց մասնագիտական պարտականությունները՝ չվախենալով հաշվեհարդարից, խոչընդոտներից, ահաբեկումից կամ ոտնձգություններից՝ պահպանելու արդարադատության իրականացման և օրենքի գերակայության անկախությունն ու ամբողջականությունը:

Անկեղծորեն Ձեր,

Ջեյմս Մաքգուիլ